KOMISSION ASETUS (EY) N:o 2831/98,
annettu 22 päivänä joulukuuta 1998,
neuvoston asetuksen (EY) N:o 3072/95 soveltamista koskevista yksityiskohtaisista säännöistä riisialan tuontitullien osalta annetun asetuksen (EY) N:o 1503/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95 (1), sellaisena kuin se on viimeksi muutettuna asetuksella (EY) N:o 2072/98 (2), ja erityisesti sen 11 artiklan 4 kohdan,
sekä katsoo, että
komission asetuksessa (EY) N:o 703/97 (3), sellaisena kuin se on muutettuna asetuksella (EY) N:o 1470/98 (4), käyttöönotetun CN-koodiin 1006 20 kuuluvan esikuoritun riisin täysimääräisinä suoritettavia tullimaksuja koskevan kumulatiivisen perintäjärjestelmän (jäljempänä "KPJ") kokeilukausi päättyy 31 päivänä joulukuuta 1998; asetuksen (EY) N:o 703/97 10 artiklan 4 mukaisesti tehdyn järjestelmän arvioinnin perusteella kokeilukautta ei ole syytä jatkaa mainitun päivämäärän jälkeen,
nykyisten taloudellisten edellytysten vallitessa on perusteltua korottaa komission asetuksen (EY) N:o 1503/96 (5), sellaisena kuin se on viimeksi muutettuna asetuksella (EY) N:o 1403/97 (6) liitteessä olevia viitelaatujen todettuja hintoja esikuoritun Indica-riisin edustavan hinnan määrittämiseksi Amerikan yhdysvaltojen markkinoilla; komissio voi koska tahansa tarkastella korotusta varmistaakseen; asetus olisi tästä syystä muutettava, ja
viljan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1503/96 liite I tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 1998.